Die Krugermiljoene

Kruger Millions-Miljoenehttps://www.imdb.com/title/tt2017721/ is 'n Afrikaanse rolprent wat in 1967 vrygestel is. Ivan Hall was die regisseur. Die storie is deur Jan Perold en Fanus Rautenbach geskryf.

 Genre 
Die rolprent is ’n aksiebelaaide oorlogsdrama en musiekblyspele. Dit het 'n OL-ouderdomsperk (ouerleiding) vir geweld.

 Akteurs 
Die hoofspelers is:
 Leon le Roux as Chris Botha
 Brenda Bell as Joan Gray
 Helga van Wyk as Dinah (Parker se dogter)
 Carel Trichardt as Ben Burghers
 Bob Courtney as Majoor Turner
 Dirk de Villiers
 Gerald Bellamy as Parker
 James White as O'Grandy
 Michael du Preez
 James Norval
 George Moore as militêre dokter
 Gé Korsten as Du Toit, die singende Bolandse rebel (sy rolprentdebuut)

 Storielyn 
Die rolprent is 'n histories drama wat oor die lot van die vermiste Kruger-miljoene spekuleerhttp://www.bronberger.co.za/index.php?option=com_content&view=article&id=2735:stories-rondom-verlore-kruger-miljoene-wil-nie-gaan-le-nie&catid=50:toeka-se-dae&Itemid=76. Dit speel in die middel van die Anglo-Boereoorlog in die jaar 1900 in Suid-Afrika af. Boere-president Paul Kruger het geld nodig om ammunisie te koop, maar die enigste internasionaal aanvaarde geldeenheid is goue munte. Kruger gee sy mees betroubare soldate, die Kavaliers, 30 dae om 'n berg goudstawe in munte te slaan. Die Kavalier-leier, Chris Botha, stel die plan in werking, maar die geheime aktiwiteit trek gou aandag van die Britte, sowel as 'n mynkaptein se jong dogter, wat op Botha verlief raak. Hy het egter sy hart op 'n Engelse verpleegster. Teen die tyd wat die munte geslaan is, kan die Kavaliers nie ontsnap nie omdat hulle deur duisende Britse troepe omring is. Die twee vroue en die mintmeester, Ben slaag daarin om die situasie op merkwaardige wyse te beredder.

 Sien ook 
 Kruger-miljoene
 Lys van Afrikaanse rolprente

 Verwysings 

 Eksterne skakels 


 IMDB

Kategorie:Afrikaanse rolprente
Kategorie:Aksierolprente
Kategorie:Musiekrolprente
Kategorie:Suid-Afrikaanse rolprente